Cuneiform Tablet ATHE 24
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-šur-pí-lá-aḫ MAŠKIM ša É a-mur-IŠTAR sú-en₆-SIPA il₅-ba-ni a-šur-ni-šu ù šu-lá-ba-an me-er-ú a-mur-IŠTAR ki-ma ra-mì-ni-šu-nu ù ki-ma áb-ša-lim DUMU.SAL a-mur-IŠTAR ù i-dí-in-{d}IŠKUR a-ḫi-šu-nu a-šur-mu-ta-bi-il₅ bu-za-zu ù i-ku-pá-ša me-er-ú pu-šu-ke-en₆ ki-ma ra-mì-ni-šu-nu ù ki-ma a-ḫa-ḫa a-ḫa-tí-šu-nu gu₅-ba-áb-tim ú sú-e-a a-ḫi-šu-nu sú-e-a i-na mì-ig-ra-tí-šu-nu iṣ-bu-tù-ni-a-tí-ma ni-iš a-lim{ki} it-mu-ú-ma a-wa-tí-šu-nu nu-ga-me-er-ma lu a-mur-IŠTAR ša-zu-úz-tí pu-šu-ke-en₆ i-zi-iz lu pu-šu-ke-en₆ ša-zu-úz-tí a-mur-IŠTAR i-zi-iz lu a-ḫu-um a-na a-ḫi-im ma-áš-kà-tám ú-šé-bi-il₅ lu a-ḫu-um ša a-ḫi-im KÙ.BABBAR i-na ba-áb-tim il₅-qé lu ṭup-pu-um ḫa-ar-mu-um ša ku-nu-ki-šu-nu lu ša ší-be lu ší-ip-kà-tum a-ḫu-um a-na a-ḫi-im iš-pu-uk lu i-na a-lim{ki} lu i-na eq-li-im me-er-ú a-mur-IŠTAR me-er-at a-mur-IŠTAR gu₅-ba-áb-tum me-er-ú pu-šu-ke-en₆ ù me-er-at pu-šu-ke-en₆ gu₅-ba-áb-tum a-ḫu-um a-na a-ḫi-im a-na mì-ma šu-mì-šu lá i-tù-ar ú-sà-nu-um DUMU a-mur-a-šùr ku-lu-ma-a DUMU a-šur-i-mì-tí ḫu-ni-a DUMU a-šur-i-mì-tí DU₁₀-ṣí-lá-a-šur DUMU a-šur-i-dí PUZUR₄-en-na DUMU en-na-a-šur a-šur-ta-ak-lá-ku DUMU a-lá-ḫi-im be-lá-nu-um DUMU šu-a-šur i-dí-a-šur DUMU dan-a-šur a-wi-lu a-ni-ut-tù-um ga-me-er a-wa-tim